
PROOEMIUM. 


ivi  oii  raro  sum  admiratus  quum  et  in  libris  ab 
autoribus  scriptis  nobilissimis  legerem  et  a me- 
dicis peritissimis  audirem,  fluorem  album  esse 
morbum  atrocissimum,  sernper  fere  omnibus  me- 
dendi et  sanandi  conaminibus  resistere,  saepe- 
que aliquamdiu  sanatum  redire  saepissiineque 
fieri  chronicum.  Quas  querelas  medici  jam  an- 
tiquissimis habuerunt  temporibus  atque  Demo- 
critus jam  ad  Hippocratem,  uterum  sexcen- 
tarum aerumnarum  innumerarumque  calamitatum 
mulieribus  auctorem  esse,  scripsit.  Quod  con- 
venit etiam  cum  controversiis  medicorum  hoc  de 
morbo  in  distributione,  nominibus  maxime  variis. 
Quid?  hic  morbus,  qui  saepius  fere  ullo  alio 
' morbo  nobis  occurrit,  insanabilis,  nec  medica- 
minibus nostris  potest  fugari?  Multum  quidem 
abest,  ut,  qui  tiro  sum,  aliquid  novi  proferam 
veteremque  medicaminum  exercitum  contra  hunc 


morbum  augeam,  ut  potius  ea  ex  causa  tantum 
hujus  morbi  difficilem  sanationem  deducere  posse 
putem,  quod  diagnosis  adhuc  fuerit  incertissima 
nec  ad  lucem  sit  prolata  satis  claram.  Quam- 
quam ipse  paucos  tantum  observavi  casus,  tamen 
quos  vidi,  momenta  mihi  gravia  praebere  et  quae- 
stionem explicare  posse  sunt  visi,  et  quum  li- 
bellum scribere  in  usu  sit,  ut  hoc  de  morbo 
aliquid  colligerem,  quid  mihi  videretur  grave  et 


commemoratione  dignum,  conamen  feci.  Prae- 


ne 

‘i- 


cipue  autem  ideo  a me  hunc  laborem  in  me 
suscipi  posse  putavi,  quod  benignitate  et  amici 
tia  Doctoris  celeberrimi  Behrend,  hujus  urbis 
medici  practici  experientissimi,  venia  mihi  data  I 
est,  ut  ab  eo  scripta  commentatione  (uber  diei 
Veranderungen,  welche  das  Collum  uteri  beim 
Fluor  albus  darbietet  und  uber  darauf  zu  basi 
rende  Heilindicationen , vorgelesen  in  der  Hu- 
feland’schen  med.  chir.  Gesellschaft  in  BerlinJ 
quoad  possem,  uterer.  Dico  ei  Jianc  ob  benigni- 
tatem publice  gratias  quam  maximas. 

I.  NOSOLOGIA. 


Organorum  genitalium  muliebrium  superficies  in- 
terna membrana  tegitur  mucosa,  quae,  sicut  mem- 
branae mucosae  corporis  humani  aliae,  structuram 
prae  se  fert  cellulosam,  teneram,  mollem,  spongio- 
sam, Secretionis  praeest  functioni,  quapropter 
praeterea  glandulis  et  folliculis  mucosis  permultis 
est  instructa,  qui,  quamquam  ubique  hac  in  mem- 
brana inveniuntur,  tamen  in  partibus  certis,  uti  in 
collo  uteri,  in  latere  vulvae  dextro  ac  sinistro,  ma- 
jores et  frequentiores  sunt.  Secretio  ipsa  in  statu 
hujus  organi  et  totius  organismi  normali  non  co- 
piosa est  et  larga;  non  majori  quidem  profluit  co- 
pia, quam  ut  partes  genitales  sustineantur  lubricae, 
opus  est  et  materiarum  mixtio  sana,  ad  vitam  nor- 
malem necessaria,  postulat.  Simnlatque  igitur  mem- 
brana partium  genitalium  mucosa  ejusque  glandulae 
et  folliculi,  incitata  quadam  affectione  pathologica, 
quae  vel  membranam  ipsam  tangit,  vel  alio  ab  loco 
ducit  originem,  praeter  modum  et  naturam,  vel  plus 


quam  ad  vitae  sanae  statum  servandum  necessarium 
secernunt,  status  morbosus  fluoris  albi  existit.  Quan- 
titas et  qualitas  secretionis  auctae  permultum  ab- 
horrere variisque  conditionibus  permutari  pos 
sunt. 

Quod  attinet  copiam  secretionis,  eam  interdumj 
parcam  interdum  copiosiorem  esse  videmus.  Tum  gut- 
tae tantum  per  intervalla  destillant  longiora,  tum  etiam 
uno  tenore  secretio  profluit.  Simul  cum  quantitate! 
etiam  qualitas  secretionis  et  semper  quidem  magis  pec- 
cat, eaque,  diverso  ex  colore  et  odore,  quin  et  con- 
sistentia varia,  conditionibus  chemicis  cognoscenda.! 
Color  maxime  varius  neque  semper  albus,  qui  nomeu 
dedit  morbo,  saepe  canus,  subflavus,  subviridis. 
Consistentia  modo  liquida,  aquosa,  serosa,  modo  i 
paullulum  crassa,  cremosa,  ovi  albumini  similis! 
vel  cremori.  Quod  conditionem  attinet  chemicam, 
secretio  interdum  nulla  praebet  momenta  nociva,  in- 
terdum etiam  acrimoniis  implicita  et  gravida,  hac 
mixtionis  elementorum  alienatione,  vim  destruentem 
et  corrodentem  in  partes  exercet  adjacentes,  mem- 
branam mucosam  excoriat  atque  desorganisationes, » 
excrescentias  et  ulcera  procreat.  Neque  porro  nos 
oportet  fugere,  has  desorganisationes  saepe  posse  i 
secretionis  auctae  et  alienatae  causas  esse. 

Una  cum  his  fluoris  albi  signis,  praecipue  quum 
diu  secretio  mansisset  aegra,  aut  brevi  tempore  co- 
piosissima esset  facta,  relaxatio  in  partibus  geni- 

talibus  existit  permagna,  ita  ut  membrana  mucosa 
et  submucosa  seu  muscularis  amittant  firmitatem, 
sensim  sensimque  rugae  evanescant  vel  reddantur 
laxiores. 

Menstruatio  inordinata,  parca,  vel  suppressa, 
vel  copiosa , interdum  in  haemorrhagiam  exiens. 
Menstruationis  tempore  secretionis  copia  augescit  et 
sanguine  immixto  rubescens  apparet. 

Praeter  haec  symptomata  pathologica  fluoris 
albi  topica  nobis  etiam  alia  obviam  veniunt  signa, 
partim  ex  causis  antegressis  morbum  ipsum  provo- 
cantibus proficiscentia,  partim  ex  momentis,  quae 
sequuntur  morbum.  Omnino  autem  omnia  vel  ex 
sanguine  vel  ex  nervis  per  sympathiam  et  consen- 
sum, quae  organa  genitalia  cum  aliis  organismi  par- 
tibus ineunt  et  vicinis  et  remotioribus,  originem 
ducunt. 

Nam  quum  ex  sanguine  ipso  secretio  aucfa  ca- 
piat elementa,  totum  corpus,  quo  longius  perdurat 
morbus,  particeps  fieri  necesse  est  affectionis  patho- 
logicae, Initio  quidem  symptomata  levia  veniunt  in 
conspectum,  relaxatio,  inertia,  debilitas  in  dorso  et 
lumbis  et  pedibus;  deinde  autem  graviora,  anaemia, 
chlorosis.  Omnino  omnia  symptomata,  quo  longius 
progressus  et  protractus  est  morbus,  crescunt,  au- 
gentur. Organa  digestiva  mox  turbata  videmus# 
Nutritio  sensim  minuitur,  dyspepsia  existit  et  ano- 
rexia, quas  sequitur  alvus  tarda,  inordinata.  Ae- 

groiaruim  facies  foedo  pallore  deformatur  et  decore 
vitali  suo  orbatur,  cachexiae  naturam  accipit,  intu- 
mescit. In  statu  chronico  denique  macies  intrat, 
atrophia  universalis,  dolores  pectoris,  febris  hectica, 
oedema  pedum  , anasarca  et  mors  scenam  claudere 
potest. 

fiualitas  secretionis  auctae  depravata  eamquei 
insequentes  desorganisafioncs  nervos  irritantes  sen- 
sationes provocant  abnormes.  Holores  aliquando  in 
partibus  affectis  omnino  desunt,  pruritus  tantum 
intolerabilis  inter  effluentem  secretionem  aegrotis 
molestiam  exhibet»  Interdum  initio  tantum  leves  in 
diversis  organorum  genitalium  regionibus  percipiun- 
tur dolores,  modo  diu  perdurantes,  modo  intermit- 
tentes et  aliquod  post  tempus  radeuntes,  tum  etiam 
vehementes  existunt,  ardentes,  pungentes,  pulsantes; 
Nonnunquam  magnam  occupant  partem  non  solum 
organorum  genitalium,  sed  etiam  in  alias  profici- 
scuntur membranas  et  partes  adjacentes,  in  dorsum 
lumbos  et  quae  circa  pubem  sunt. 

Huc  referenda  sunt  etiam  symptomata , qua< 
fluorem  album  comitantur,  hysterica:  sensationes  i»  * 
diversis  organismi  partibus  dolorificae,  spasmi  ir  3 
abdomine,  flatulentia,  cardialgia,  anxietas,  sollicitudo 
cephalaea  in  occipite  atque  plura  ejusmodi  alia. 

Omnino  signa  denique  pathognomonica  omnir 
ex  variis  pendent  conditionibus,  e constitutione 

vitae  conditione,  causis  morbum  efficientibus,  stadio, 
temperamento,  anni  tempore,  coelo  etc. 

II.  AETIOLOGIA. 

Quum  unius  morbi  plures  esse  possint  causae, 
quaecunque  vel  remotius  vel  propius  huc  concur- 
runt, hoc  certe  de  fluore  albo,  solis  feminis  morbo 
proprio,  dici  potest.  Ad  quod  accedit,  ut  organon 
sexuale  muliebre  tam  multis  expositum  sit  causis 
nocivis,  tamque  facile  affici  possit  quam  nullum 
fere  organon  aliud.  Jam  a pubertate  incipiente  us- 
que ad  annos  provectos  multa  semper  confluunt 
momenta,  quae  et  provocare  et  adjuvare  hunc  mor- 
bum valent.  In  quibus  prae  ceteris  sunt  numeranda 
structura  membranarum,  coitus,  menses,  vestes  mu- 
liebres, contagium,  vitae  conditio,  causae  mechanicae, 
irritationes  partium  genitalium  per  imaginationes  et 
manus,  praeterea  sanguinis  abundantia  hujus  organi, 
nervorum  copia,  qui  vivacis  sensibilitatis  causae 
sunt. 

Quum  primum  structuram  membranae  hujus 
organi  mucosae  respicimus,  eam  magnum  vasorum 
sanguiferorum  numerum  igiturque  sanguinis  ab- 
undantiam continere  invenimus,  eamque  ob  cau- 
sam majorem  posse  secernere  copiam  intelligimus. 
Propter  functionem  enim,  cui  praesunt  haec  organa, 
magnus  ad  ea  semper  sanguinis  affluxus  est.  Ne 
igitur  secretio,  quam  ad  vitam  sanam  est  necessaria, 

fiat  copiosior,  membranae  talem  habent  structuram, 
ut  nimis  larga  secretio  possit  prohiberi.  Ad  quod 
membrana  submucosa  sic  dicta  muscularis  plurimum 
confert.  Hae  membranae  enim,  quamdiu  sunt  inte- 
grae, aut  organismus  totus  est  sanus  neque  laborat 
aliqua  re,  in  contractione  quadam  sic  dicta  tonica, 
quae  imprimis  apud  organa  valet  plurimum  mulie- 
bria sexualia  signumque  certum  sanitatis  praebet  et 
integritatis,  versantur.  Nam  hac  ex  proprietate 
membranae  muscularis  praecipue  copia,  numerus, 
firmitas  atque  soliditas  rugarum  ceterarumque  par- 
tium dependet.  Vergit  enim  invasa,  quae  ad  mem- 
branam mucosam  currunt  secretoriam,  sanguifera. 
Quo  major  ergo  contractio  et  numerus  rugarum,  i 
quo  major  ceterarum  partium  firmitas,  eo  major  vis  j 
contractiiis  in  vasa  sanguifera  secretioni  inservientia 
capillaria,  eo  minor  etiam  secretionis  copia.  Quod 
ita  esse,  in  virginibus  intactis  videmus  et  sanis. 
Rugarum  igitur  ceterarumque  partium  firmitas  sani- 
tatis organorum  genitalium  in  universum  signum. 
(Ueber  Leukorrhoe  von  Dr.  Rigby.  Lond.  Med.  u. 
surgie.  Journal  1834.  Analekten  fur  Frauenkrankhei- 
ten.  Leipzig  1837  T.  I.  p.  134.  etc.) 

Membrana  autem  mucosa  ipsa  inter  membranas 
inferiori  ceteris  momento  est.  Quam  ob  rem  etiam 
apud  animalia  inferiora  in  superficie  invenitur,  par- 
tesque tegit  extornas.  Apud  animalia  contra  supe- 

riora  organorum  internorum  tantum  inservit  tegu- 
mento. 

Ex  quibus  omnibus,  fluorem  album  causis,  qui- 
bus firmitas  et  membranae  muscularis  et  mucosae 
debilitatur,  tollatur,  provocari  posse  intelligitur. 
Nam  membranae,  contractionis  vi  orbatae,  laxiores 
redduntur  et  vasa  sanguifera  majorem  sanguinis  co- 
piam possunt  his  partibus  admittere. 

Pari  modo  systemata  corporis  superiora,  prae- 
cipue musculorum  et  nervorum  actiones  et  vires 
quum  sint  depressae  atque  debilitatae,  originem  cau- 
samque  fluoris  albi  praebent.  Secretio  enim  tam 
diu  normalis,  quam  vires  vasorum  secernentium  vi- 
tales nutu  ipsius  tenentur.  Sublata  et  diminuta  ir- 
ritabilitate morbi  etiam  causa  est  data. 

Momenta  talia  sunt:  constitutio  asthenica,  debi- 
lis, cacochymica  vel  congenita  vel  acquisita;  vitae 
conditiones  molles,  libidinosae,  lascivae;  domicilia 
humida,  somni  diuturni,  vestes  muliebres,  labores 
vehementes,  fatigantes;  moeror,  cura,  aegritudo; 
temperamentum  phlegmaticum  et  melancholicum. 

Eodem  modo  omnia,  quae  partium  genitalium 
sensibilitatem  deprimunt,  proclivia  ad  fluorem  album 
producendum  sunt;  graviditates  frequentes,  metror- 
rhagiae, coitus  saepe  peractus,  onania,  auctus  coeundi 
appetitus  non  expletus. 

Ex  causis  mechanicis  attendi  merentur  insulta- 
tiones partium  genitalium  factae,  pessaria,  lapides, 

f ungi , omnino  corpora  aliena  in  vagina  vel  utero, 
polypi,  foetus  in  utero  materno  mortuus  jam  putre- 
factus, attactus  partium  genitalium  manibus  frequen- 
tati, lavationes  frigidae  nec  non  tepidae.  Quae  om  - 
nia membranam  mucosam  irritant  et  ubi  irritatio 
ibi  affluxus,  deinde  autem  membranarum  firmitatem 
minuunt.  Paria  efficiunt  abortus  frequentes,  impro- 
vida et  violenta  secundinarum  avulsio,  mala  gravi 
darum  tractatio,  ovariorum  hydrops  etc. 

Nec  praetereundum  est  silentio , aeris  vim  efj 
anni  tempus  in  fluoris  albi  ortum  influere,  imprimis 
autem  autumnum  tempestatesque  pluviosas,  quae  fluo 
ribus  disponant,  esse  aptiores.  Eodem  modo  cau- 
sae nocivae  coelum  subito  sese  mutans,  regiones 
humidiores  ad  mare  jacentes  nebulis  saepe  tectae 
possunt  fieri  (EI.  v.  Siebold,  Handbuch  zur  Er- 
kenntniss  und  Meilung  der  Frauenzimmerkrankheiten 
T.  I.  p.  590). 

Ideoque  et  in  illis  feminis,  quibus  inferiores 
partes  minus  inunitae  et  defensae  ab  aere,  quaeque 
in  locis  frigidis  et  aquis  lavandi  causa  versari  co- 
guntur ob  vitae  genus  , facili  negotio  fit  laesio  tum 
corporis  universi,  tum  praesertim  genitalium  et  exi 
hoc  errore  et  mensium  suppressio,  tumor  pedum  e 
fluor  albus  proveniunt. 

Quum  sanguis  secretioni  praebeat  elementa, 
eaque  secretio  nervis  vasa  sanguifera  comitantibus, 
ut  et  qualitas  sit  apta  conditioni  vitae,  ordinetur. 

intelligitur,  momenta*  quibus  secretioni  inservientes 
procuratores  alienentur,  secretionem  ipsam  permu- 
tare et  alienare.  Jam  organa  digestiva,  in  quibus 
incipit  sanguificatio , tali  modo  accusari  possunt 
causae  fluoris  albi  primariae.  Hinc  alimenta  omnia 
crudiora,  pultacea,  elixa,  farinacea,  leguminosa  alia- 
que hujus  generis,  oh  viscedinem  et  tenacitatem 
minus  resolubilia,  organa  digestiva  enervant  et  ad 
assimilandam  nutritionem  depravant,  obstructiones, 
dyspepsiam  proferunt,  quibus  totum  corpus  debili- 
tatur. Huc  quoque  abusus  medicaminum  purgan- 
tium, imprimis  salium  modiorum  referenda  est. 

Secretiones  omnes  inter  se  versantur  in  anta- 
gonismo  et  consensu.  In  secretionibns  ipsis  aliena- 
tio sanguinis  mixtionis  saepe  demum  venit  in  con- 
spectum, quae  in  sanguinis  circuitu  occulta  ali- 
quamdiu potest  manere.  Ita  dyscrasiae  diversae  se- 
cretionem auctam  pathologicam  provocare  et  secre- 
tiones inter  se  tolli  possunt.  Fluor  albus  igitur 
originem  etiam  capit  ex  fluxu  haemorrhoidali,  ulceri- 
bus praecipue  ad  pedes,  exanthematibus , sudore, 
mensibus,  haemorrhagiis,  affectionibus  catarrhalibus, 
rheumaticis,  arthriticis  suppressis , lochiorutn  fluxu 
diminuto  et  depravato.  Fluorem  album  quoque  in 
febribus  intermittentibus  epidemiis  et  nervosis  cri- 
seos  locum  obtinuisse  auctores  observaverunt. 

Haec  atque  multa  alia  ab  auctoribus  diversis 
inde  ab  antiquissimis  temporibus  sunt  scripta  de 

causis,  natura  et  origine  fluoris  albi.  lude  et  no- 
mina  diversa  atque  varia;  praecipue  autem  inter 
fluorem  album  benignum  et  malignum  semper  dis- 
crimen est  factum,  de  quorum  causa  quidem  et 
natura  semper  etiam  diversae  fuerunt  sententiae  ve- 
hementer scriptoribus  inter  se  discrepantibus.  Ne- 
que tamen  sunt  nomina  neque  discrimen  tanti  mo-i 
menti,  ut  ex  iis  medendi  methodus  rationalis  atque 
praxi  utilis  possit  deduci.  $luae  quidem  omnia  in 
medendo  morbo  non  sunt  negligenda,  tamen  sae- 
pissime non  gravissima  sunt  momenta.  Medico  pra-; 
ctico  certe,  quum  ab  aegrota  consultetur,  prae  ce- 
teris primum  haec  esse  dignissima  debere,  quae  sen 
cum  volvat,  puto:  Sit  ne  morbus  contagiosus  an 
contagii  quadam  gaudeat  origine,  nec  ne?  Deinde! 
autem,  quo  in  stadio  morbus  versetur?  Denique.' 
quae  pars  membranae  et  organorum  genitalium  morbi 
sedes  sit? 

Discrimen  est  statuendum  inter  contagium  ei 
virus.  Morbus  nominatur  contagiosus,  quum  con- 
tactu directo  vel  indirecto,  ratione  non  habita  causae 
morbi  transferri  queat.  Virus  autem  est  fructus  J 
qui  morbum  commovere  potest  proprium,  specificus  * i 
quod  non  extinctum  prirno  tempore,  quum  hominem  i 
invasif,  penitus  eum  veneno  imbuere  valet,  neque 
naturam  suam  amittit,  ita  ut  denuo'  eandem  vim  | 
prae  se  ferens,  transplantari  possit.  Tale  est  virus  i' 
morbillorum,  scarlatinosum,  syphiliticum,  rabiei  ete 

Morbi  igitur  omnes  virulenti  etiam  contagiosi,  ne* 
que  vero  contagiosi  omnes  etiam  sunt  virulenti. 
Quod  discrimen  praecipue  de  membranis  valet  mu- 
cosis. 

His  praemissis  fluorem  album  non  virulentum 
et  virulentum  dignosci  posse  puto. 

I.  Fluor  albus  non  virulentus.  Principium 
quodque  acre  in  membrana  mucosa  sana  provocare 
et  commovere  inflammationem  eamque  sequi  secre- 
tionem auctam,  secretionem  ipsam,  quo  longius  et 
vehementius  progrediatur  inflammatio,  mutare  quali- 
tatem quod  lenitatem  attinet  et  acrimoniam,  satis 
constat.  Idem  ergo  etiam  de  membrana  partium 
genitalium  et  viri  et  feminae  mucosa  edici  potest. 
Nam  femina  refrigerio  e.  g.  sibi  partium  genitalium 
contracto,  aut  puella  aetatis  tenerae  coitu  invito 
peracto  cum  viro  sano,  vaginitidem  aut  vulvitidem, 
quae  in  blennorrhoeam  exit,  sibi  contrahat.  Certe 
quum  aegrota  malum  negligat  atque  vitae  se  tradat 
dissolutae,  fluor  albus  augescit,  membrana  mucosa 
sensim  mutatur  atque  secretio  acrior  evadit,  etiamsi 
concubitui  virulento  se  non  dederit.  Haec  femina, 
quum  fluor  albus  jam  sit  inveteratus,  chronicus  et 
doloribus  vacuus  factus,  in  viro  sano,  cujus  mem- 
brana glandis  et  urethrae  admodum  sensibilis  est, 
coitu  peracto,  secretione  fluoris  albi  acri  vel  bala- 
nitidem  vel  urethritidem , quarum  exitus  gonor- 
rhoea urethrae  aut  glandis  est,  procreabit.  Etiam 

hic  vir,  si  in  Venere  et  Baccho  excedit,  in  libidini- 
bus se  effundit,  ita  ut  secretio  gonorrhoica  sensim 
alienetur  et  acrior  fiat,  fluorem  album  in  femina 
sana,  coitu  peracto,  potest  efficere.  Videmus  igitur, 
morbum  ex  alio  in  alium  et  secretionis  quidem  sola 
acrimonia  et  natura  aliena  posse  transferri.  Virus 
ergo  specificum  ad  translationem  non  necessarium. 
Haec  denique  secretio  in  membranam  mucosam 
aliam,  e.  g.  conjunctivam  oculi,  oris,  nasi,  translata, 
eosdem  procreabit  effectus,  sicut  acrimonia  quae- 
que alia,  quamvis  acrimoniam  quamque  non  alio 
modo  solum,  sed  etiam  peculiari  in  membranam 
quamlibet  mucosam  vim  posse  exercere,  negari  ne- 
queat. Quo  etiam  fit,  ut  membrana  mucosa  organo- 
rum uropoeticorum  urinae  acrimoniam  toleret,  se- 
cretis alvinis  autem  violetur  et  irritetur.  Membrana 
quaeque  mucosa  non  irritationi  solum  certae  assue- 
scit, sed  alienae  etiam  consuetae.  Qua  ex  proprie- 
tate alium  virum  coitu  peracto  a femina  affici  go- 
norrhoea, alium  innoxium  evadere,  planum  fit 5 aliam 
porro  feminam  iisdem  ex  causis  fluorem  album  sibi 
contrahere,  aliam  non  item. 

Fluor  albus  igitur  contagio  ortus  non  solus  est 
malignus  et  fluor  albus  sponte  ortus  non  solus  est 
benignus. 

Fluor  albus  non  virulentus  ergo  non  propter 
virus  specificum , sed  acrem  quandam  secretionem 
contagiosam  ostendit  naturam.  Secretio  enim,  quam- 

diu  naturam  prae  se  fert  mitiorem,  aut  membrana 
mucosa  ei  assuescit,  nullam  vim  in  eam  habet.  Ex 
qua  re  intelligere  possumus,  quo  fiat,  ut  adulter 
post  coitum  cum  femina  nupta  gonorrhoeam  acci- 
piat, maritus  autem  cum  conjuge  sine  damno  possit 
exercere  coitum.  Secretum  autem,  quum  sit  acre, 
aut  membrana  mucosa,  quum  non  sit  ei  assueta,  in- 
flammationem , quam  mox  sequitur  secretio  copio- 
sior, provocat.  Nunquam  autem  hoc  secreto  sym- 
ptomata dyscrasiae  vel  veneficii  efficiuntur. 

Tali  modo  omnes  causae,  quarum  supra  feci 
mentionem,  hoc  fluoris  albi  genus  valent  pro- 
creare. 

Tria  stadia  fluoris  albi  non  virulenti  quantitate, 
qualitate  secretionis,  symptomatibus  topicis  et  gene- 
ralibus inter  se  diversa,  probari  possunt. 

I.  Stadium  inflammationis  crescentis.  Hujus 
quoque  symptomata,  temperies  in  partibus  genitali- 
bus aucta,  pruritus,  interdum  dolores  leves,  pun- 
gentes, praesertim  in  vagina  et  ad  collum  uteri,  ve- 
niunt in  conspectum.  Partes  genitales  augescunt, 
intumescunt,  rubescunt  et  organa  adjacentia  non 
raro  simul  afficiuntur  et  corripiuntur  inflammatione, 
ita  ut  cystitis  et  urethritis,  quibus  dolor  augetur, 
existat.  Nec  deesse  possunt  febris  symptomata. 
Quod  attinet  secretionem,  haec  parca,  exigua,  al- 
bida, cremori  similis  vel  ovi  albumini  fluido.  Fun- 
ctiones ceterae  corporis  sunt  iu  integritate  et  orga- 

liismus  totus  nulla  aut  parva  certe  valetudinis  mi-  ! 
nus  commodae  signa  ostendit.  Coitus  appetitus 
saepe  auctus,  vehementior. 

2.  Stadium  inflammationis  decrescentis.  In- J 
flammationis  signa  vel  citius  et  celerius  vel  serius 
et  tardius  praeterire  possunt,  prout  morbus  aut  or- 
ganismus ad  acutum  vel  chronicum  inclinat  decur- 
sum. Omnino  autem  secretionis  auctae,  puriformis,  i 
alienatae  symptomata  et  quae  ex  ea  sequuntur,  ma- 
gis magisque  conformantur  et  plana  fiunt.  Secre-  | 
tionis  copia  permagna  ejusque  natura  acerrima,  pu- 
rulenta, desorganisationis  late  diffusae  causae.  Mem- 
brana mucosa  praecipue  vaginae  et  colli  uteri  hic 
illic  corroditur,  destruitur.  Tales  loci  arrosi  spe-  h 
cient  prae  se  ferunt  albidam  aphthosam,  irregula- 
rem; in  fundo  subrubri  secretione  crassiore  albida  i 
tecti,  qua  abstersa  excoriationes  comparent.  Hae  i 
excoriationes  sensim,  si  inflammatio  pergit,  in  ulce-  ii 
rationem  transeunt  minus  dolorificam,  imprimis  ini 
collo  uteri,  quod  ipsum  saepe  dimidium  erosum  in-  i 
venitur.  Propter  secretionis  amissae  abundantiam  f 
aegrotarum  vires  sensim  minuuntur;  anaemia,  macies  h 
oritur,  febricitationes  existunt,  digestio  perturbatur, 
inappetentia  ciborum,  anorexia,  borborygmi,  obstru-  i 
ciiones,  diarrhoea  nascuntur.  Interdum  ischuria  et 
stranguria,  quum  inflammatio  ad  vesicam  transit  i 
urinariam,  cooritur.  Menses  vel  oppressi,  irregula- 

res,  parci,  vel  copiosi.  Vagina  sensibilis  languescit, 
rugae  evanescunt;  orificium  uteri  saepe  apertum. 

3.  Stadium  granulationis  seu  desorganisationis 
membranae  mucosae  incipientis.  In  ulcerum  fundo 
denique  luxuriantes,  fungosae,  interdum  dolorificae 
formantur  granulationes,  papilliformes,  dispersae, 
ex  rubro-pallentes  seu  fuscae.  Quae  quamquam  in 
omnibus  membranae  mucosae  locis  existere  et  cre- 
scere possunt,  tamen  in  iis.  ubi  tela  cellulosa  prae- 
valet, quales  sunt  e.  g.  nymphae,  introitus  vaginae 
et  collum  uteri,  frequentiores  formantur.  Collum 
uteri  prae  ceteris  morbi  particeps  fieri  posse,  jam 
Sennert  recte  profert  (Sennert  de  morb.  mulier. 
Lib.  IV.  Cap.  II.).  Collum  uteri  ad  vaginam  ean- 
dem  habet  rationem  quam  bulbus  oculi  ad  palpebras, 
glans  ad  praeputium  (Dr.  Friedr.  J.  Beliretid, 
Syphilidologie  etc.  T.  IV.  p.  360).  Secretio  hoc  in 
stadio  magna,  copiosissima,  qualitate  et  [conditione 
chemica  maxime  alienata,  foetida,  putrida,  corro- 
dens, dolores  efficiens  effluendo,  vagina  igitur  in- 
flammata, tumefacta. 

II.  Fluor  albus  virulentus  seu  syphiliticus. 
Semper  ex  causa  syphilitica  oritur.  Virus  syphili- 
ticum, ubi  in  vagina  est  depositum,  inflammationem 
topicam  specificam  procreat  et  ulcerationem.  Irri- 
tatione syphilitica  commota  secretio  membranae  mu- 
cosae incipit  crescere.  Secretio  mucosa  ipsa  pus  et 
virus  ulcerum  syphiliticorum  involvit,  et  tali  pure 

quasi  gravidus  mucus  iterum  in  membranam  muco- 
sam aliam  translatus,  syphilidem  potest  parere  atque 
secretionem  majorem  frequentioremque  efficere.  In 
membrana  mucosa  admodum  insensibili,  hebetata, 
qualis  puellarum  publicarum,  haec  secretio  pure  sy- 
philitico tincta  diu  in  vagina,  priusquam  resorbea- 


tur, potest  manere:  quo  fit,  ut  lavando,  infectione 
in  puella  non  producta,  interdum  abluatur,  aut 


coitu  paulo  post  peracto  in  pene  deponatur.  Tali 
modo  femina  innoxia,  illaesa,  salva  potest  eva- 
dere. 

Ulcera  syphilitica  seu  excresceniiae  syphiliticae 
vel  ad  labia,  vel  inter  labia  et  nymphas,  vel  ia 
commissuris,  vel  in  clitoride,  ad  introitum  vaginae, 
in  vagina  ipsa,  saepissime  autem  in  colli  uteri  parte 
anteriore  (Dr.  Behrend  1.  c.  p.  858.  Velpeau  in 
Gaz ette  des  liopiteaux  etc.  Paris  1842  No.  1 u.  9). 
Interdum  etiam  in  orificii  uteri  margine  iaternuo 
diffunduntur  ulcera.  His  in  partibus  syphilis  co- 
gnosci non  potest,  nisi  speculo  vaginae,  quod  caute 
et  accurate  infertur,  et  tum  penicillo  collum  uteri  et 


vagina  liberatur  muco. 


Hoc  quoque  genus  fluoris  albi  sicut  syphilis 
tria  stadia  facit.  Stadium  primum  est  formationis 
pustularum,  quod  paulo  post  infectionem  incipit  et 
signis  inflammationi  propriis  indicatur.  Pustulae, 
quae  modo  sparsim  modo  dense  sedentes  inveniun- 
tur, brevi  tempore  interjecto  dehiscunt  et  in  stadium 

secundum  exulcerationis  abeunt  Hoc  stadium  cele- 
rius progreditur.  Secretio  puriformis,  ulceribus  ef- 
fluens, partes  corrodit  et  signa  ulcerum  syphilitico» 
rum  alia  nota  mox  veniunt  in  conspectum.  In  ulce- 
rum fundo  granulationes,  stadium  tertium  formantes 
incipiunt  crescere,  magnitudine  varia,  quae  attactu 
quidem  solo  possunt  sentiri,  sed,  utrum  sint  natura 
syphilitica  nec  ne,  non  dignosci.  Vel  sparsae  vel 
conglomeratae  inveniuntur.  Collum  uteri  tumefactum 
quum  speculum  adhibeamus,  reperitur.  Colli  uteri 
canalis  secretione  tectus  et  impletus  est  puriformi, 
crassa,  viridi  vel  flavida,  quae,  quin  superficies  ul- 
cerum eorumque  color  cernatur,  impedit.  Secre- 
tione per  penecillum  remota  plane  discerni  potest 
superficies  ex  rubro-coerulea,  livida,  maxime  aliena 
ab  aliis  partibus  adjacentibus,  granulationibus  obtecta, 
sicut  in  conjunctivitide  granulosa.  Medio  in  livido 
fundo  granulationes  plerumque  densissimae,  fre- 
quentissimae : ad  marginem  parcae,  rarae  (F.  C. 
Meissner,  Frauenzimmerkrankheiten  T.  I.  p;  802. 
Leipzig  1842).  Pariter  in  orificio  uteri  granulatio- 
nes inveniri,  idem  auctor  contendit,  vel  in  utero  ipso 
quod  facile  cognosci  posse  dicitur,  quum,  secretione 
in  collo  uteri  remota,  fundus  uteri  ab  exteriore  ab- 
dominis parte  prematur.  Tum  ex  orificio  secretio 
similis  erumpit,  scaturit.  Granulationes  molles  at- 
tactu sanguinem  mittunt;  fundus  ulcerum  durus. 
Absque  fluore  albo  plerumque  nulla  in  sonspectum 

veniunt  symptomata  pathognomonica,  aut  certe  parva. 
Dolor  permagnus  nunquam. 

Diagnosis  ergo  est  incerta  et  dubia  hujus  fluo- 
ris albi  speciei,  quamdiu  speculum,  quo  comperia- 
mus,  utrum  syphilis  adsit  nec  ne,  non  adhibuimus. 

III.  DE  SEDIBUS  FLUORIS  ALBI. 

Sedes  fluoris  albi  non  tam  flocci  est  habenda 
quam  medici  plures  putant,  eamque  ob  rem  silentio 
plerumque  eam  praeterierunt.  Sunt  enim  medici, 
qui  ex  aegrota  quidem,  qua  de  re  queratur,  quae- 
runt, et  ubi  ista  respondit,  medicaminum  turbam 
consuetam  in  morbum  mittunt,  non  autem  ipsis  ocu- 
lis. ne  manibus  quidem  certiores  se  faciunt.  Quid? 
medendine  methodus  fluoris  albi,  cujus  sedes  vagina 
est  et  qui  sedem  habet  in  utero,  eadem?  Minime 
vero.  Fit  igitur  negligendo  aspectu,  ut  medicorum 
labores  saepissime  cadant  et  ceciderint  ad  irritum- 
Hanc  ob  rem  medici  meliores  sempcr  ad  diagnosin 
certam  statuendam  locum  et  sedem  morbi  censue- 
runt  discerni  debere.  (Dr.  Churchill,  ined.  chi* 
rurg.  Review.  Analekten  fiir  Frauenkrankheiten. 
Vol.  I.  p.  149.  — Dr.  J.  Chr.  Gottfr.  Joerg 
Krankheiten  des  Weibes.  §.  330.  — - Dr.  Behrend 
1.  c.)  Ad  quod  accedit,  ut  fluoris  albi  causae,  uti 
supra  est  expositum,  tam  diversae  tamquam  alienae 
inter  se  sint,  ut  scire  non  possimus,  utrum  jam 
sint  remotae,  nec  ne.  — Quid?  num  polypi,  de- 

generationes  aliae  in  utero,  carcinoma,  ulcera  sy- 
philitica discerni  possunt  nisi  speculo?  Etiam  in 
thoracis  morbis,  ut  sedem  accuratius  cognoscamus 
ad  fugandum  malum,  auscultatione  et  percussione 
utimur,  et  quantum  valeat  hoc  recentioris  temporis 
adjumentum,  quisque  cognoverit.  Speculum  vaginae 
in  morbis  partium  genitalium  tanti  est  momenti, 
quanti  stethoscopium  in  morbis  thoracis. 

Membrana  mucosa  partium  genitalium  non  ha- 
bet quidem  limites  certos,  attamen  quod  pertinet  ad 
sedem  tres  fluoris  albi  species  statui  possunt.  Cor- 
ripi enim  atque  fieri  morbi  sedes  queunt  et  partes 
genitales  externae,  et  vagina  et  uterus.  Quartam 
denique  speciem,  sedem  quum  respiciamus,  discer- 
nere possumus,  quum  urethra  sit  affecta.  Quae 
propter  brevem  decursum  apud  feminam  raro  sola 
inflammatione  affecta  invenitur,  semper  fere  una  cum 
membrana  mucosa  vulvae.  Facile  praeterea  fluor 
albus  urethrae  digito,  quum  urethram  ab  infima 
vulva  compremamus,  dignoscitur.  Tum  enim  par- 
tem secretionis  in  digito  ipso,  vel  ex  urethra,  ocu- 
los quum  advertamus,  scaturientem  videmus.  P. 
Frank  mentionem  fecit  fluoris  albi  tubarii,  et  EI. 
de  Siebold  interdum  nymphas,  praecipue  pendu- 
las aut  aliam  labii  pudendi  majoris  internam  partem 
circumscriptam  fuisse  sedem  secretionis  abnormis 
observasse  vult. 

1,  Fluor  albus  vulvae.  Certe  inter  fluoris  albF 

species  tres  facillime  dijudicatur  oculis,  solis  labiis 
nymphisque  explicatis.  Nec  fugere  medicum  adspi- 
cientem  potest,  num  introitus  vaginae  simul  cum 
urethra  sit  affectus.  Tum  etiam  inter  mingendum 
dolores  percipiuntur.  - Aegrotae  omnino  primo  tem- 
pore magnos  dolores  in  partibus  affectis,  saepe  ad 
femur  et  in  dorsum  transeuutes,  sentiunt.  Attactus 
quoque  dolorificus,  quamdiu  in  inflammatione  par- 
tes versantur.  Secretio  pro  rata  parte  minor.  De- 
generationes, ulcera  syphilitica  diagnosin  facile  per- 
mittunt. 

2.  Fluor  albus  vaginae.  De  vagina  omnia, 
quae  supra  de  structura  partium  genitalium  dixi, 
praecipue  valent.  Ideo  etiam  digito  explorando 
aliqua  ex  parte  diagnosis  fieri  potest  certa.  Nam 
laxitatem  membranarum  vel  rugarum  earumque  nu- 
merum diminutum  digito  sentire  possumus  et  auctai 
secretio  alienata  cernitur;  tamen  non  nisi  speculo 
de  natura  et  sede  morbi,  quod  spectat  ad  intensi- 
tatem  et  circumscriptionem,  certiores  nos  facere 
possumus.  Nam  utrum  degenerationes , quae,  ut 
supra  commemoravi,  hic  illic  formantur,  syphiliti- 
cam habeant  naturam,  nec  ne,  multum  interest,  ne-i 
que  minoris  est  momenti  sedes  degenerationum 
quae  saepissime  in  collo  uteri  iuveniuntur.  Omninc 
enim  in  medendo  sunt  gravissimae,  quia  in  locos 
affectos  ipsos  provehi  atque  impetum  nos  facere 

oportet.  Dolores  initio  tantum  inflammationis  ve- 
hementes. 

3.  Fluor  albus  uterinus.  Symptomata  obje- 
ctiva,  quae  nobis,  speculo  non  adhibito,  hac  in  spe- 
cie fluoris  albi  occurrunt,  non  sola  semper  reddunt 
diagnosin  certam.  Secretio  initio  aquosa,  paulo 
post  gelatinosa,  purulenta,  fusca,  foetida,  sanguine 
tincta  et  mixta ; orificium  uteri  apertum,  dolorificum, 
fervidum.  Uterus  ipse  augescit,  indurescit,  quod  in 
attactu  abdominis  sentire  licet.  Vagina  paulum  tan- 
tum sensibilis.  Cum  his  consentiunt  symptomata 
subjectiva.  Dolores  initio  valde  aucti  cruciant  ae- 
grotam, similesque  sunt  doloribus  parturientibus  et 
colicae  uterinae;  in  dorso  imprimis  vehementes, 
coxam  ambientes  propter  affectum  uteri  latum  liga- 
mentum, tendunt  ad  crus.  Situs  horizontalis  facilius 
potest  sustineri.  Nonnuuquam  simul  adest  reactio 
febrilis. 

Accedunt  ad  haec  symptomata  nonnulla  alia, 
quae  uterum  sedem  esse  indicare  possunt,  a Br. 
Churchill  prodita  (Medico  - chirurg.  Review. 
Anaiekten  etc.  T.  I.  p.  151.)  Hic  quidem  medicus 
fluoris  albi  uteri  signa  haec  consignavit: 

1)  Apud  feminas  juveniles  constitutione  tenera, 
indole  phthisica  congenita,  annis  pubertatis  incipien- 
tis loco  menstruationis  ante  menses  ipsos  fluor  al- 
bus oritur,  quem  comitantur  molima  menstrualia. 

2)  Tempore  mensium  consueto  in  puellis  chlo-  i 
roticis  fluor  albus  menstruationis  fungitur  vice. 

3)  Mensibus  suppressis  plerumque  tempore  in-  i 
stante  consueto  menstruationis  fluor  albus  obtinet 
locum. 

4)  Menses  quidem  regulares  esse  possunt,  in- 
tervalla autem  fluor  albus  explet,  qui  ante  et  post 
menstruationem  augetur. 

5)  Partu  edito,  lochiorum  secretionibus  finitis 
apud  feminas  primiparas  brevi  tempore  inte?*jecto  I 
fluor  albus  solet  exoriri. 

6)  Abortu  semel  facto  sive  iterato  mulieres  in-! 
clinant  ad  fluorem  album,  cujus  sedes  uterus  est. 

Quae  symptomata  omnia  quidem  plana  esse  vi- 
dentur, dubia  tamen  ad  diagnosin  certam;  nihilose- 
cius  autem  in  computationem  possunt  venire.  Ne-i 
gari  nequit,  sedem  morbi  talibus  adhibitis  sympto- 
matibus magis  posse  praesagiri  quam  certam  haberi, 
nisi  auxilio  vocetur  speculum.  Nam  propriae  sunt 
fluori  albo  ulterino  desorganisationes,  quae  paulo 
post  exortum  morbum  nascuntur  et  secretionis  qua- 
litatem in  deterius  mutant.  Excoriationes  imprimis! 
existunt  ad  collum  uteri  internum,  quae  mox  late  f 
diffunduntur,  praecipue  quum  syphilis  simul  adsit. 

IV.  THERAPIA. 


De  cura  pauca  tantum  sunt  admonenda.  Nam 
ex  iis,  quae  supra  de  natura,  origine  et  sedibus 


29 


fluoris  albi  dixi,  intelligi  jam  potest,  maxime  varia 
adhiberi  medicamina  dehejpe  et  pro  usu  interno  et 
ad  usum  externum.  Nam  planum  est,  in  variis  fluo- 
ris albi  speciebus  non  omnibus  nos  uti  posse  me- 
dicamentis. Non  omnia,  quae  in  usum  vocantur 
localem  fluoris  albi  vulvae,  etiam  statum  meliorem 
reddent  la  fluore  albo  uterino.  In  fluore  albo  vul- 
vae cataplasmata  sunt  adhibenda  et  sufficere  possunt, 
in  fluore  uterino  contra  adjumenta  localia  adhibita 
parum  tantum  proderunt,  nisi  praeter  situm  resupi- 
natum simul  etiam  ad  usum  internum  medicamini- 
bus utimur. 

Corporis  etiam  constitutio,  nec  non  stadia  morbi 
diversa  plurimum  valent  in  curando  fluore  albo. 
In  stadio  primo  methodus  antiphlogistica  in  usum 
vocanda,  depletiones  sanguinis  topicae  sunt  instituen- 
dae ad  orificium  uteri  hirudines  applicandae,  quod 
facile  in  tubo  a Boctore  Locok  descripto  fieri  pot- 
est. (Analekten  etc.  T.  I.  p.  144.)  In  stadio  se- 
cundo , ubi  membranae  mucosae  vis  vitalis  minor 
ultra  modum  apparet,  roborantia,  tonica,  ferrica  ad- 
hibenda, diaeta  moderanda,  ordinanda,  et  in  systema 
chylopoeticum  cura  adbibenda. 

Quanti  autem  momenti  sit  speculi  usus,  impri- 
mis in  cura  apparet.  Nam  omnia  medicamina  ad 
irritum  et  vanum  rediguntur,  nisi  oculis  persuasum 
nobis  est,  qualis  et  quanta  sit  affectio  in  partibus 
genitalibus  internis  localis,  imprimis  in  stadio  chro- 

nico,  ubi  degenerationes  jam  admodum  sunt  pro- 
gressae. Speculo  tantum  adjuvante  fluorem  album, 
quem  nominavi  virulentum  et  non  virulentum,  dis- 
cernere possumus.  Nam  ulcerationes  diversam  ha- 
bent naturam  et  speciem,  quum  sint  ortae  ex  causa 
syphilitica,  aut  non.  Imprimis  paulo  post  causam 
datam  occasionalem  collum  uteri  afficitur  et  dege- 
nerationes init.  Neque  ut  morbus  pellatur  et  fuge- 
tur fieri  potest,  nisi  impetum  in  uteri  collum  ipsum 
faciamus,  applicandis  vel  hirudinibus,  linimentis  ido- 
neis, vel  causticis  remediis  adhibendis.  Erosiones 
solae  quum  adsint,  injectiones  adstringentes  ex 
plumbo  acetico,  vel  zinco  sulphurico  etc.  sufficient; 
granulationes  autem  impetum  directum  poscunt  cau- 
sticis, inter  quae  testibus  Br.  Behrend  (1.  c.)  et 
Dr.  Ricord  (Bulletin  de  Therapeutique,  Jum  1835. 
Analekten  etc.  T.  I.  p.  311)  praecipue  lapis  infer- 
nalis speculo  adhibito  est  laudandus.  Causa  deni- 
que syphilitica  quum  fluori  albo  originem  dederit, 
mercurium  simul  adhibere  nos  oportet,  sicut  balsa- 
rnica  specifica,  quum  sedes  sit  urethra. 


Y I T A. 


F r i d e r i c u s G u i 1 e 1 m u s Hell  grevve,  confessioni 
evangelicae  addictus,  Schoenlanke,  magni  ducatus 
Posnaniensis  oppido,  die  secundo  Martii  a.  h.  s.  XIV. 
natus  sum  patre  Andrea  Christiano,  illo  in  oppido 
mercatore,  quem  mors  praematura  mihi  jam  ante  XXVI. 
annos  eripuit,  et  matre  Anna  Sophia  e gente  Liebe, 
cujus  obitum  jam  ex  annis  novem  lugeo.  Primis  literis 
imbutus  sum  Schoenlanke  in  schola  oppidana.  Quin- 
decimo  aetatis  anno  in  gymnasium  Conecense,  quod  tum 
directore  celeberrimo  M u e 1 ie  r florebat,  cujusque  guber- 
nacula post  eum  celeberrimus  G a h bl  er  accepit,  me  con- 
tuli. Hinc,  quum  novem  annos  frequentavissem  gymna- 
sium, maturitatis  testimonio  parato  anni  MDCCCXXXVII. 
autumno  discessi  Regiomontium  Prossorum,  ubi  a prof. 
illustriss.  K1  o se,  t.  t.  prorectore  magnifico,  in  civium  aca- 
demicorum  numerum  receptus  et  ab  illustriss.  prof. 
Kaehler,  t.  t.  facultatis  theologicae  Decano  spectabili, 
theologorum  ordini  sum  adscriptus.  — Quum  vero  me- 
dicinae studium  semper  me  magis  allexisset,  post  seme- 
stre praeterlapsum,  vere  anni  MDCCCXXXVIII.  apud 
prof.  illustriss.  Se  eri  g,  t.  t.  Decanum  ordinis  medicorum, 
nomen  dedi. 

Praelectionibus  quibus  interfui  theologicis  omissis, 
ex  hoc  inde  tempore  me  docuerunt: 

111.  Rosenkranz  phaenomenologiam , logicen  et 
psychologiam ; III.  Meyer  bofanicen  et  specialem  et  ge- 
neralem; 111.  Dulk  chemiam  experimentalem,  phytoche- 
Hiiam.  chemiam  analyticam,  pharmaciam;  111.  Mos  er 
physicen;  111.  Grube  anatomiam  comparativam;  III. 
Rathke  zoologiam  et  anatomiam;  111.  Burdach  jun. 
anatomiam  artemque  cadavera  rite  secandi,  anatomiam 


pathologicam  5 clar.  Burdach  scn.  physiologiam,  histo- 
riam medicinae;  Ccl.  Sachs  pathologiam  et  therapiam 
generalem  et  specialem;  111.  Se  er  i g chirurgiam,  akiur- 
giam,  ophthalmologiam  artemque  fascias  rite  applicandi; 
111.  Ha  y n artem  obstetriciam  theoreticam  et  practicam. 
Scholam  clinicam  et  policlinicam  medicam  sub  auspiciis 
Cei.  Sachs,  chirurgicam  111.  Se  er  i g,  institutum  obste- 
tricium duce  111.  Hay  n frequentavi. 

Anno  JWDCCCXLU.  vere  ineunte  Regiomontium  re- 
liqui et  autumno  ej.  a.  incipiente  Berolinum  in  acade- 
miam  literariam  me  contuli,  ubi  inter  cives  academicos 
a rectore  magnificentissimo  111.  de  Raumer,  receptus 
ab  111.  Mulier,  t.  t.  decano  maxime  spectabili,  in  al- 
bum medicum  sum  inscriptus. 

Interfui  adhuc  exercitationibus  clinicis  medicis  et 
chirurgicis  et  ophthalmiatricis  illustrissimorum  virorum 
S c h o e n 1 e i n , J u e n g L e n , W o 1 f f , Triistedt,  Barez. 

Quibus  omnibus  praeceptoribus,  de  me  optime  me- 
ritis, maximas  habeo  semperque  habebo  gratias. 

Jam  vero  tentaminibus  et  philosophico  et  medico 
absolutis,  nec  non  examine  rigoroso  rite  superato,  spero 
fore,  ut  dissertatione  et  thesibus  defensis  summi  in  me- 
dicina et  chirurgia  honores  in  me  conferantur. 


T H E S E S. 


1.  De  viro  gonorrhoico  sermo  esse  non  potest. 

2.  Nulla  est  certa  diagnosis  fluoris  albi,  nisi  speculo 
vaginae  adhibito. 

3.  Sexus  femineus  magis  quam  masculus  inclinat  morbis. 

4.  Causae  rigoris  mortis  nondum  constant. 

5.  Meditatio  in  medicina  et  diagnosi  et  curae  majoris 
est  momenti  quam  alia  adjumenta  externa. 


